《题玉霄亭》
宋代·王廉清

忆昔新亭敞玉霄，使君髯舅意飘飘。
春风潋滟黄金琖，明月参差紫玉箫。
歌吹旧踪空草木，风流闲许属渔樵。
凭栏无限凄怆意，寂寞寒江落暮潮。

作者简介：颍州汝阴人，字仲信。王铚子。学问该博，与弟明清齐名。秦熺倚其父桧势，欲取其先世藏书，且饵以官，廉清坚拒之。有《京都岁时记》、《广古今同姓名录》等。